EkBass/fiwiki-20250220-pages-articles huggingface dataset:
Georgian kansanäänestys itsenäisyydestä 1991

Kansanäänestys Georgian itsenäistymisestä Neuvostoliitosta pidettiin Georgian tasavallassaVaikka Georgia oli edelleen lain mukaan osa Neuvostoliittoa, Georgian SNT:n korkein neuvosto julisti maan Georgian tasavallaksi istunnossaan 14. marraskuuta 1990, jolloin sanat "sosialistinen" ja "neuvosto" pudotettiin sen nimestä. 31\. maaliskuuta 1991. Kansanäänestyksen järjestämisestä päätti Georgian korkein neuvosto, joka oli valittu ensimmäisissä neuvosto-Georgiassa pidetyissä vapaissa vaaleissa lokakuussa 1990. Sitä hallitsi itsenäisyyttä kannattanut ryhmittymä Pyöreä pöytä – Vapaa Georgia, jota johti neuvostokauden toisinajattelija Zviad Gamsakhurdia. Georgia oli pääosin boikotoinut koko Neuvostoliiton laajuista, valtion säilyttämistä koskenutta kansanäänestystä ja neuvotteluja uudesta liittosopimuksesta 17. maaliskuuta.Äänestys oli käynnissä osissa Abhasiaa ja Etelä-Ossetiaa, joissa äänioikeutetut päättivät pysyä osana uudistettua Neuvostoliittoa. Georgiasta tuli neljäs neuvostotasavalta kolmen Baltian maan jälkeen (Liettua 9. helmikuuta 1991, Latvia ja Viro 3. maaliskuuta 1991), joka järjesti kansanäänestyksen itsenäistymisestä. Ainoa äänestyksessä kysytty kysymys oli: "Kannatatko Georgian itsenäisyyden palauttamista 26. maaliskuuta 1918 annetun Georgian itsenäistyysjulistuksen mukaisesti?" Virallisten tulosten mukaan lähes 99 prosenttia äänestäneistä kannatti ehdotusta, ja äänestysprosentti oli 90,5.The Encyclopedia of World History, s. 910. Etnisten riitojen vuoksi ei-georgialainen väestö Abhasiassa ja Etelä-Ossetiassa boikotoi suureksi osaksi äänestystä. Neljä päivää lopullisten tulosten julkistamisen jälkeen Georgian korkein neuvosto julisti yksimielisesti maan itsenäiseksi 9. huhtikuuta 1991. Samana päivänä oli kulunut kaksi vuotta siitä, kun neuvostoarmeija hyökkäsi rauhanomaisia mielenosoittajia vastaan Tbilisissä.Eastern Europe, Russia and Central Asia, s. 171. Yhdysvaltojen entinen presidentti Richard Nixon oli yksityisellä vierailulla maassa kansanäänestyksen aikaan, ja hän kävi muutamalla äänestyspaikalla Georgian pääkaupungissa Tbilisissä ennen lähtöään Moskovaan myöhemmin samana päivänä. == Lähteet == Luokka:Georgian historia Luokka:Georgian politiikka Luokka:1991 Luokka:Kansanäänestykset itsenäisyydestä
Šarja

Šarja () on kaupunki Kostroman alueella Venäjällä. Se sijaitsee Vetlugajoen rannalla 328 kilometriä Kostromasta koilliseen. Kaupunki on Šarjan kaupunkipiirikunnan keskus, mutta myös laajemman maaseutuasukkaista muodostuvan Šarjan piirin (10 390 as.) keskus. Sen kautta kulkee Galitšin ja Kotelnitšin välinen rautatie. Vuoden 2010 väestönlaskennan mukaan kaupungissa asui 23 681 henkeä. Koko kaupunkipiirissä asukkaita oli 36 659, mihin sisältyi Šarjan kaupungin ohella Vetlužskin kaupunkityyppinen taajama (, 12 224 as.) ja 754 maaseutukylien asukasta. Šarja on saanut alkunsa vuonna 1906 valmistuneen rautatien asemataajamasta. Vuonna 1938 siitä tuli kaupunki. Nykyään siellä toimii lähinnä puunjalostusteollisuutta ja rautatieliikennettä palvelevia yrityksiä. Kaupungissa on kotiseutumuseo. ==Lähteet== * === Viitteet === ==Aiheesta muualla== * Šarjan kaupungin sivusto Luokka:Kostroman alueen kaupungit
Gabe Saporta

Gabriel Eduardo "Gabe" Saporta (s. 11. lokakuuta 1979) on yhdysvaltalaisen Cobra Starship -yhtyeen laulaja. Ennen nykyistä yhtyettään hän toimi Midtownin laulajana, basistina ja sanoittajana. Saportan nykyinen yhtye Cobra Starship levyttää Pete Wentzin perustamalle Decaydance levy-yhtiölle. Yhtyeen uusin levy Night Shades julkaistiin 29. elokuuta 2011 Yhdysvalloissa. Saporta on yhdessä amerikkalaisen suunnittelijan Erin Fetherstonin kanssa. Luokka:Yhdysvaltalaiset laulajat Luokka:Vuonna 1979 syntyneet Luokka:Elävät henkilöt
European Coordination for Accelerator Research and Development

European Coordination for Accelerator Research and Development (EuCARD) on 37 eurooppalaisen tutkimuskeskuksen, tutkimuslaitoksen, yliopistojen ja teollisuuspartnereiden yhteinen hanke hiukkaskiihdyttimiin ja niihin liittyvien teknologioiden kehittämiseen. Tätä Euroopan komission seitsemännen puiteohjelman yhteisrahoitteista projektia koordinoi CERN. Projektin kesto on neljä vuotta, alkaen 1. huhtikuuta 2009. == Aiheesta muualla == *EuCARD kotisivu Luokka:Tutkimuslaitokset
Concrete

Concrete voi tarkoittaa ainakin seuraavia: * Concrete, kaupunki Washingtonin osavaltiossa Yhdysvalloissa * Concrete, Fear Factoryn demoalbumi ja sillä oleva samanniminen kappale * Concrete, Pet Shop Boysin livealbumi vuodelta 2006 * Concrete, Paul Chadwickin sarjakuva.
Neja

Neja () on kaupunki Kostroman alueella Venäjällä. Se sijaitsee Unžan sivujoen Nejan varrella 237 kilometriä Kostromasta koilliseen. Kaupunki on Nejan piirin keskus. Sen kautta kulkee Galitšin ja Kotelnitšin välinen rautatie. Asukkaita on 9 800 henkeä (vuonna 2010). Neja on saanut alkunsa vuonna 1906 valmistuneen rautatien asemataajamasta. Vuonna 1958 siitä tuli kaupunki. Nykyään siellä on lähinnä puunjalostusteollisuutta. ==Lähteet== * Luokka:Kostroman alueen kaupungit
Manturovo

Manturovo () on kaupunki Kostroman alueella Venäjällä. Se sijaitsee Volgan sivujoen Unžan varrella 261 kilometriä Kostromasta koilliseen. Kaupunki on Manturovon piirin keskus, mutta ei itse kuulu sen yhteyteen, vaan muodostaa erillisen kaupunkipiirikunnan. Manturovon kautta kulkee Galitšin ja Kotelnitšin välinen rautatie. Asukkaita on 17 800 henkeä (vuonna 2010). Manturovo on saanut alkunsa vuonna 1906 valmistuneen rautatien asemataajamasta. Vuonna 1958 siitä tuli kaupunki. Nykyään siellä on lähinnä puunjalostusteollisuutta. ==Lähteet== * ==Aiheesta muualla== * Manturovon kaupungin sivusto Luokka:Kostroman alueen kaupungit
Langaton Tampere

Langaton Tampere on tai oli Tampereen sekä ympäristökuntien langaton laajakaistayhteisö. WLAN-verkko on ilmaiseksi käytettävissä Funet- verkkovierailuun kuuluvien organisaatioiden, kuten Tampereen korkeakoulujen, opiskelijoille ja henkilökunnalle, sekä kaupungin ja ympäristökuntien työntekijöille. Verkon käyttö onnistuu myös tilaamalla tunnuksen tekstiviestillä, liittämällä oman tukiaseman verkkoon tai jäsenyrityksiltä saatavilla vierastunnuksilla. Palvelun verkkosivuja päivitettiin viimeisen kerran 2013, vaikka ne olivatkin olemassa ainakin vuoteen 2015. Tämän jälkeen sivusto ohjasi roam.fi- palveluun.https://web.archive.org/web/20150212115759/http://www.langatontampere.fi/ == Kuuluvuusalue == Tukiasemia löytyy erityisesti Tampereen julkisista tiloista eli virastoista, kirjastoista, korkeakouluista ja rautatieasemalta. Keskustan kahviloissa ja ravintoloissa sekä joissakin yrityksissä löytyy tukiasemia. Myös kotikäyttäjien tukiasemat ovat kaikkien käytettävissä. Funet wlan-roaming mukaan lukien Langaton Tampere-tunnuksilla pääsee nettiin noin 2000:n tukiaseman alueelta. == Tekniikka == Verkon tunnus eli SSID on "LANGATON-WPA" (WPA-suojattuna) tai "WirelessTampere" (www-pohjainen tunnistus, heikompi suojaus). Yhteisöön liittymiseksi ei tarvita tiettyä tukiasemamallia kuten esimerkiksi FONilla ja Wippiesillä, vaan mikä tahansa RADIUS-tunnistautumista tukeva tukiasema voidaan liittää yhteisöön asetuksia muuttamalla. == Katso myös == *WLAN-verkot Suomessa *Langattomat verkot Suomessa == Lähteet == == Aiheesta muualla == * Langaton Tampere * Kartta tukiasemista Luokka:Langattomat verkot Suomessa Luokka:Tampereen liikenne
Simone Griffeth

Simone Griffeth McDonald (s. 14. huhtikuuta 1950 Savannah, Georgia) on yhdysvaltalainen näyttelijä. == Ura == Pitkä, vaalea Griffeth tähditti monia elokuvia 70-luvulla, ja jatkoi sitten lukuisissa pysyvissä rooleissa läpi 90-luvun alun, mukaan luettuna hänen roolinsa vakavamielisenä toimittaja Gretcheninä Ladies Man -sarjassa. Hän jatkaa valmentamalla näyttelijöitä Hilton Headissa. Tällä hetkellä hän toimii kiinteistönvälittäjänä miehensä Wayne McDonaldin kanssa. == Filmografia == Vuosi Nimi Alkuperäisnimi Rooli Muuta 1971 Swamp Girl Swamp Girl Janeen Kuvattiin Okeefenokeessa, Georgiassa 1973 Sixteen Sixteen Naomi Irtley Kuvattiin Valdostassa Georgiassa 1975 Kalmanralli 2000 Death Race 2000 Annie Smith Alun perin Sylvester Stallonen kanssa == Aiheesta muualla == * * Luokka:Yhdysvaltalaiset näyttelijät Luokka:Vuonna 1950 syntyneet Luokka:Elävät henkilöt
Sara Melleri

Sara Melleri (s. 14. helmikuuta 1986 Turku) on suomalainen Jussi-palkittu näyttelijä ja laulaja. Melleri on käynyt Kallion ilmaisu­taidon lukiota ja opiskellut vuodesta 2005 näyttelemistä Teatteri­korkea­koulussa, josta hän valmistui teatteri­taiteen maisteriksi keväällä 2011. Hän myös opettaa Teatterikorkeakoulussa ja ohjaa sekä käsikirjoittaa omia näytelmiään. == Ura == Teatterissa hän on näytellyt muun muassa Lady Macduffia Q-teatterin Macbeth-näytelmässä (2008–2009) ja pää­henkilöä Wendla Berg­mania Helsingin Kaupunginteatterin Spring Awakening -musikaalissa (2009). Marras­kuussa 2013 hänen esikois­ohjauksensa Pop Slut sai kanta­esityksensä Koko-teatterissa. Melleri on näytellyt pieniä rooleja elo­kuvissa Hymy­poika (2003), Matti (2005), Ganes (2007) ja Vuonna 85 (2013), sekä toista pää­roolia Siiriä elo­kuvassa Sisko tahtoisin jäädä vuodelta 2010. Hän sai roolista parhaan nais­sivu­osan Jussi-palkinnon. Melleri on näytellyt myös televisiossa pää­roolia Yle TV2 -kanavan 12-osaisessa sarjassa Rakastuin mä luuseriin (2005). Melleri sai ensimmäisen elo­kuvan pää­osansa elo­kuvassa Kikka!, jossa hän näyttelee iskelmä­laulaja Kikkaa. Elo­kuva sai ensi-iltansa 12. lokakuuta 2022. Melleri palkittiin roolista parhaan pääosan Jussilla. Melleri toimi vuosina 2005–2008 Grisin laulajana ja vuosina 2001–2003 Yle TV1:n nuorten makasiini­ohjelma Iineksen juontajana. Grisiltä julkaistiin vuonna 2006 albumi Isn’t It Better This Way. == Yksityiselämä == Sara Mellerin isä oli kirjailija Arto Melleri, äiti oli näyttelijä Kaija Kangas ja setä Ylen entinen uutis­päällikkö Jorma Melleri. Sara Melleri sai esikois­lapsensa keväällä 2011. == Filmografia == Elokuvat Elokuvat Elokuvat Vuosi Nimi Rooli 2003 Hymy­poika 2006 Matti Kati 2007 Ganes Doris 2010 Sisko tahtoisin jäädä Siiri 2013 Vuonna 85 tyttö 2016 Syys­prinssi Hille 2020 Fucking with Nobody Viima 2022 Kikka! Kikka Televisio Televisio Televisio Vuosi Sarja Rooli 1998 Kotikatu oppilas 2001 Kaverille ei jätetä Anneli nuorena 2003 Irtiottoja 2005 Rakastuin mä luuseriin Iina 2009 Ihmebantu 2014 Ihan sama poliisi 2014–2015, 2018, 2023 Syke Rebecca Pakkala 2015 Hinnalla millä hyvänsä Milla Reunanen 2018 Koukussa Nata Korte­suo == Lähteet == == Aiheesta muualla == * * * Luokka:Jussi-palkinnon saajat Luokka:Suomalaiset laulajat Luokka:Suomalaiset näyttelijät Luokka:Vuonna 1986 syntyneet Luokka:Elävät henkilöt
Suomen Osto- ja Logistiikkayhdistys LOGY

Suomen Osto- ja Logistiikkayhdistys LOGY ry on yli 4 500 henkilöjäsenen ja yli 330 yritys- ja yhteisöjäsenen asiantuntijaverkosto, joka pyrkii jäsentensä ammattitaidon, osaamisen ja kilpailukyvyn kehittämiseen ja alan arvostuksen lisäämiseen == Lähteet == ==Aiheesta muualla== * http://www.logy.fi Luokka:Suomalaiset järjestöt Luokka:Elinkeinoelämän järjestöt
Concrete (Washington)

Concrete on kaupunki Washingtonin osavaltiossa, Skagitin piirikunnassa. Kaupungin asukasluvun arvioitiin vuonna 2009 olevan 835. Pinta-alaltaan kaupunki on noin 3,2 neliökilometriä. Kaupunki on saanut nimensä merkittävän betoniteollisuutensa mukaan. ==Lähteet== ==Aiheesta muualla== Luokka:Washingtonin kaupungit
Just Want You to Know

"Just Want You to Know" on yhdysvaltalaisen poikabändin Backstreet Boys pop- kappale. Kappale julkaistiin bändin toisena singlenä heidän vuonna 2005 julkaistulta albumiltaan Never Gone. == Musiikkivideo == Kappaleen "Just Want You To Know" musiikkivideo on parodia 1980-luvun stereotyypillisestä hard rock, heavy metal ja glam metal bändistä Sphynkter. "The Never Gone Videos" -videolla näytetään alkuperäinen video, sekä video jossa bändi esiintyy Sphynkterinä ja laulaa kappaleen "Just Want You To Know". Videon ohjasi Marc Klasfield. == Kappaleet == Vakio/Britannian osa 2 #"Just Want You to Know" - 3:51 #"I Want It That Way" (live) - 4:18 #"Show Me The Meaning Of Being Lonely" (live) - 4:44 Britannian osa 1 #"Just Want You to Know" #"Larger Than Life" (liveversio) Japani #"Just Want You to Know" (albumin versio) #"Just Want You to Know" (instrumentaalinen versio) #"I Want It That Way" (live) Remix-versiot #"Just Want You to Know" (albumin versio) #"Just Want You to Know" (Radio Edit) #"Just Want You to Know" (Jason Nevins Radio Edit) #"Just Want You to Know" (Jason Nevins Extended Mix) #"Just Want You to Know" (Nevins Dub) == Listasijat == Lista (2005) Lista- sija Australia ARIA singlelista 22 Itävallan singlelista 22 Hollannin singlelista 27 Saksan singlelista 20 Irlannin singlelista 15 Italian singlelista 18 Espanjan singleista 7 Ruotsin singlelista 28 Sveitsin singlelista 29 Britannian singlelista 8 U.S. Billboard Hot 100 70 U.S. Billboard Hot Adult Contemporary Tracks 35 U.S. Top 40 Mainstream 21 Luokka:Vuoden 2005 kappaleet Luokka:Backstreet Boysin kappaleet
Reynoldsin kuljetusteoreema

Reynoldsin kuljetusteoreema (RKT) on virtausmekaniikassa käytetty matemaattinen malli. Sen avulla tarkastellaan systeemin jonkin ominaisuuden muutosnopeutta suhteutettuna saman ominaisuuden muutosnopeuteen kontrollitilavuudessa. Teoreema on nimetty irlantilaisen virtausmekaniikkaan perehtyneen Osborne Reynoldsin mukaan. ==Kontrollitilavuus ja systeemi== Termodynamiikassa ja mekaniikassa tarkasteltavana kohteena on tavanomaisesti systeemi, mutta virtausmekaniikassa tarkastelun kohteena on usein kontrollitilavuus. Kontrollitilavuus on valittu tarkasteltava avaruuden alue, jonka pintaa kutsutaan kontrollipinnaksi. Sitä vastoin systeemi käsittää ne hiukkaset/materiaalimäärän, jotka kuuluvat kontrollitilavuuteen tietyllä ajanhetkellä. Virtaustilanteessa ainetta virtaa läpi kontrollitilavuuden. Alussa siis systeemi täyttää kontrollitilavuuden, mutta ajan myötä se siirtyy ainevirtauksen mukana siitä pois. Systeemin muoto ja tilavuus voi muuttua, mutta sen massa pysyy vakiona. ==Reynoldsin teoreema== Olkoon nyt \scriptstyle B jokin virtaavan aineen ominaisuus. Nyt siis \scriptstyle B_S on systeemiin kuuluvan aineen ominaisuuden määrä ja \scriptstyle B_C kontrollitilavuuteen kuuluvan aineen ominaisuuden määrä. Alussa pätee \scriptstyle B_S=B_C, koska silloin systeemi täyttää kontrollitilavuuden. Systeemin sisältämän ominaisuuden muutos ajan \scriptstyle t suhteen ilmaistaan yhtälöllä : \frac{d B_S}{dt} = \int \frac{\partial}{\partial t} (\rho b)~dV + \int \rho b \vec{v}\cdot \vec{n}~dA, missä \scriptstyle \rho on tiheys, \scriptstyle b ominaisuuden määrä massayksikköä kohti, \scriptstyle V kontrollitilavuuden suuruus, \scriptstyle \vec{v}\cdot \vec{n} virtausnopeuden normaalikomponentti ja \scriptstyle A kontrollitilavuuden kontrollipinta-ala. Yhtälön oikean puolen ensimmäinen termi ilmaisee ominaisuuden määrän muutoksen kontrollitilavuudessa ja jälkimmäinen termi kertoo kontrollipinta-alan lävitse ulos menevän ja sisään tulevan ainemäärän erotuksen. ===Massan säilyminen=== Käytetään yllä olevaa yhtälöä määräten tarkasteltavaksi ominaisuudeksi massa \scriptstyle M. Systeemin massan \scriptstyle M_S muutos on nolla, sillä massaa ei synny eikä katoa, eli voidaan kirjoittaa yhtälö muotoon : \frac{d M_S}{d t} = \int \frac{\partial\rho}{\partial t}~dV + \int \rho \vec{v}\cdot\vec{n}~dA= 0. Lisäksi, jos aineen virtaus kontrollitilavuuden sisään ja ulos kulkee yksiulotteisista kanavista, yhtälö merkitään muotoon :\int \frac{\partial \rho}{\partial t}~dV + \sum_i (\rho_i A_i V_i)_{ulos} - \sum_i (\rho_i A_i V_i)_{sisaan} = 0, missä termi \scriptstyle \sum_i (\rho_i A_i V_i)_{ulos} on summa ulosvirtauskanavien läpi kulkeneiden virtojen massanopeuksista ja \scriptstyle \sum_i (\rho_i A_i V_i)_{sisaan} sisään virtauskanavien läpi kulkeneiden virtauksien massanopeuksien summa. == Lähteet == Luokka:Virtausmekaniikka
Rebecca Rigg

Rebecca Rigg (s. 31. joulukuuta 1967 Gold Coast, Queensland, Australia) on australialainen näyttelijä. Hän on näytellyt muun muassa televisiosarjoissa Mentalist, Ensiapuosasto, Kohtaloni Los Angeles ja A Country Practice. Lisäksi hän on esiintynyt muun muassa elokuvassa Jerry Maguire – elämä on peliä (1996). == Yksityiselämä == Rebecca Rigg on naimisissa näyttelijä Simon Bakerin kanssa. Heillä on kolme lasta: Stella Breeze (s. 1993), Claude Blue (s. 1998) ja Harry Friday (s. 2001). Naomi Watts on Clauden kummitäti ja Nicole Kidman on Harryn kummitäti. == Aiheesta muualla == * Luokka:Australialaiset näyttelijät Luokka:Vuonna 1967 syntyneet Luokka:Elävät henkilöt
Whitney Port

Whitney Eve Port (s. 4. maaliskuuta 1985 Los Angeles, Kalifornia) on yhdysvaltalainen tosi-tv-tähti, malli, muotisuunnittelija ja stylisti. Hän on tullut tunnetuksi The Hills -tositelevisiosarjasta, jossa hän esiintyi vuosina 2006–2008. Vuonna 2008 alkoi MTV:llä Whitneyn oma sarja The City, jossa seurataan Whitneyn elämää hänen muutettuaan New Yorkiin. == Ura == Port on työskennellyt stylistinä Teen Voguella vuosina 2005–2007, minkä jälkeen hän työskenteli PR-firma People's Revolutionilla, molemmissa yhdessä Lauren Conradin kanssa. Vuonna 2008 hän muutti New Yorkiin saatuaan töitä muotisuunnittelija Diane von Fürstenbergiltä, jossa hän työskenteli vuoden 2009 huhtikuuhun saakka. Marraskuussa 2008 Port esitteli cocktail- ja juhlamekoista koostuvan malliston, joka kantaa nimeä Whitney Eve. Syyskuussa 2009 Whitney Eve Spring/Summer 2010 -mallisto esiteltiin New Yorkin muotiviikoilla. Vuonna 2010 Whitney myös poseerasi Maxim lehdessä. Port kirjoitti myös ensimmäisen kirjansa nimeltä True Whit: Designing a Life of Style, Beauty, and Fun. Vuonna 2015 Whitney muutti Australiaan. Australiassa on myös liike nimeltä Seagulls of St Kilda, joka myy Whitneyn malliston vaatteita. == Yksityiselämä == Whitney seurusteli The Cityn aikaan australialaisen muusikon, Jay Lyonin kanssa. Whitneyn ja Jayn suhde päättyi The Cityn 1. tuotantokauden viimeisessä jaksossa. Vuonna 2012 Whitney ja The Cityn tuottaja Tim Rosenman alkoivat seurustella ja vuonna 2013 pari meni kihloihin. He ostivat myös asunnon Australiasta vuonna 2015. Vuoden 2015 lopulla Whitney ja Tim menivät naimisiin. == Filmografia == === Omana itsenään televisiossa === Vuosi Televisiosarja 2006–2018 The Hills 2008 Entourage 2008-2010 The City 2009 Family Guy 2010 America's Next Top Model 2010 Hollywood is Like High School with Money 2009 Family Guy 2010 Anna & Kristina's Beauty Call 2011 Genuine Ken 2012 Britain & Ireland's Next Top Model === Elokuvat === Vuosi Elokuva Rooli 2012 Mitä odottaa kun odotat Whitney == Lähteet == == Aiheesta muualla == Luokka:Yhdysvaltalaiset mallit Luokka:Yhdysvaltalaiset muotisuunnittelijat Luokka:Vuonna 1985 syntyneet Luokka:Elävät henkilöt
Jost Niklas Schultz

Jost Niklas Schultz (1698 – 12. toukokuuta 1771 Turku) oli turkulainen valtaporvari. Niklas Schultz oli saksalaisen kauppiassuvun päämies, joka asui Turussa. Hän toimi raatimiehenä, viinitukkukauppiaana ja laivanvarustajana. Viinitukkukauppaoikeudet maistraatti myönsi hänelle vuonna 1731. Vuonna 1751 Schultz perusti Kiikalan sahan. Niklas Schultz asui perheineen Luostarikorttelissa, nykyisen Aboa Vetus Ars Nova -museon alueella. Hänen puolisonsa oli Catharina Haveman (s. noin 1708, kuollut 6. marraskuuta 1778 Turku).Nelimarkka sukuseura ry Heillä oli ainakin kaksi tytärtä, Anna Maria Schultz (s. 1726, k. 9. lokakuuta 1789 Turku) ja Frederica (s. 20. syyskuuta 1740 Turku).Suomen Sukututkimusseura, Turun ruotsalainen seurakunta Niklas Schultz sai oman kadun Turkuun vuonna 1931. Vuoden 1953 vahvistetussa asemakaavassa kadun nimi muutettiin muotoon Niklaksenkatu ja se sijaitsee Pohjolan kaupunginosassa.Turun maakuntamuseo == Lähteet == Luokka:Suomalaiset liikemiehet Luokka:Turun raatimiehet Luokka:Vuonna 1698 syntyneet Luokka:Vuonna 1771 kuolleet
Perth-luokka (risteilijä)

Perth-luokka oli Australian kuninkaallisen laivaston kolmen kevyen risteilijän muodostama alusluokka, jota voidaan myös kutsua parannetuksi Leander-luokaksi. Alukset tilattiin alun perin Britannian kuninkaalliselle laivastolle vuosien 1931 ja 1932 laivasto-ohjelmissa nimillä HMS Phaeton, HMS Amphion ja HMS Apollo. == Suunnittelu == Alukset poikkesivat kooltaan hieman Leander-luokan aluksista, ja selkein ulkoinen eroavaisuus oli kaksoissavuhormit, jotka mahdollistivat katapultin sijoittamisen hormien väliin. Alusluokan propulsiojärjestelmä antoi saman tehon kuin Leander-luokan aluksilla, mutta kattiloiden lukumäärä oli laskettu neljään ja kattilahuoneet kahteen. Tämä aiheutti konehuoneiden vaatiman tilan venyttämisen ja siten panssarivyön kasvattamisen, mikä kompensoi suurelta osin kahden kattilan poiston aiheuttaman massan. Samoin painopisteen nostaminen pakotti kasvattamaan aluksen leveyttä jalan ja kahdeksan tuumaa, jotta vakaus säilyisi. == Alukset == Perth-luokan risteilijätWhitley 1996, s. 19. Nimi Telakka Kölinlasku Vesille Valmis Kohtalo HMAS Sydney Swan Hunter, Birkenhead 8. heinäkuuta 1933 22. syyskuuta 1934 24. syyskuuta 1935 upotettu 19. marraskuuta 1941 HMAS Perth Portsmouthin telakka 26. kesäkuuta 1933 27. heinäkuuta 1934 6. heinäkuuta 1936 upotettu 1. maaliskuuta 1942 HMAS Hobart Devonportin telakka 15. elokuuta 1933 9. lokakuuta 1934 13. tammikuuta 1936 romutettu 1962 == Lähteet == * * === Viitteet === == Aiheesta muualla == * *
Rahsaan Roland Kirk

Rahsaan Roland Kirk (7. elokuuta 1935 Columbus, Ohio – 5. joulukuuta 1977 Bloomington, Indiana) oli yhdysvaltalainen saksofonisti. Ohiossa varttunut Kirk sokeutui jo pian syntymänsä jälkeen. Hän soitti saksofonia ja klarinettia koulun orkesterissa 12-vuotiaasta sekä veti omaa tanssiorkesteria jo vuonna 1951. 16-vuotiaana hän näki unen, jossa soitti kolmea soitinta yhtä aikaa, ja siitä innostuneena opetteli todella tuottamaan kolmella saksofonilla kolmiäänisiä harmonioita. Tuloksena syntyi karu, etninen sointi. Kirk käytti esityksissään myös sireeneitä ja vihellyspillejä sekä oli taitava kiertoilmahengitystekniikan käyttäjä. Hän kertoi saavansa monet musiikilliset ja muut ideansa unien välityksellä.. Kirk levytti ensimmäisen albuminsa 1956. Huomiota saavutti kuitenkin vasta hänen 1960 Cadet-levymerkille tekemänsä levy. Kirkiä syytettiin temppuilusta, vaikka hän oli hyvin perillä jazzin traditiosta. 1961 hän teki yhteistyötä Charles Mingusin kanssa, ja pian sen jälkeen hänen kansainvälinen maineensa alkoi kasvaa. Vuodesta 1963 1970-luvulle saakka hän teki säännöllisiä ulkomaankiertueita ja esiintyi tärkeillä festivaaleilla. 1975 Kirk sai kohtauksen, jonka seurauksena hänen ruumiinsa toinen puoli halvautui osittain. Hän opetteli soittamaan saksofonia yhdellä kädellä ja jatkoi edelleen esiintymistä. Kirkin tunnettuja sävellyksiä ovat muun muassa "From Bechet, Byas and Fats", "No Tonic Pres", "Bright Moments", "Let Me Shake Your Tree" ja "The Inflated Tear". Kirk esiintyi Suomessa ainakin Pori Jazz -festivaaleilla kvintetteineen vuonna 1975. == Lähteet == Luokka:Yhdysvaltalaiset saksofonistit Luokka:Vuonna 1935 syntyneet Luokka:Vuonna 1977 kuolleet
BirdLife-lehti

BirdLife-lehti (ent. Tiira) on BirdLife Suomen julkaisema, sen jäsenyhdistysten ja linnustonsuojeluklubin jäsenlehti. Lehti ilmestyy kolme kertaa vuodessa ja sen painosmäärä on 25 000–37 000 kappaletta. Lehdessä kerrotaan lintuharrastuksesta, -tutkimuksesta ja linnustonsuojelusta. Lehti tiedottaa BirdLife Suomen ja sen jäsenyhdistysten tapahtumista. == Lähteet == == Aiheesta muualla == * BirdLife-lehti BirdLife Suomen sivuilla Luokka:Suomalaiset lintulehdet Luokka:BirdLife Suomi
Reynolds

Reynolds voi tarkoittaa: ==Matemaattis-luonnontieteet== * Reynoldsin kuljetusteoreema, matemaattinen malli virtausmekaniikassa * Reynoldsin luku, dimensioton suhdeluku virtausmekaniikassa ==Yhtiöt== * R. J. Reynolds Tobacco Company, vuonna 1874 perustettu tupakkayhtiö * Reynolds American, yhdysvaltalainen holding-yhtiö * Reynolds Metals, yhdysvaltalainen alumiiniyhtiö ==Maantiede== * Reynolds County, lääni Missourissa Yhdysvalloissa * Reynolds, kaupunki Georgiassa, Yhdysvalloissa * Reynolds, kaupunki Pohjois-Dakotassa, Yhdysvalloissa ==Henkilöt== * Alastair Reynolds (s. 1966), walesilainen tieteiskirjailija * Albert Reynolds (1932–2014), irlantilainen poliitikko * Bobby Reynolds (s. 1982), yhdysvaltalainen tenniksen pelaaja * Burt Reynolds (1936–2018), yhdysvaltalainen näyttelijä * Butch Reynolds (s. 1964), yhdysvaltalainen yleisurheilija * Candy Reynolds (s. 1955), yhdysvaltalainen tenniksen pelaaja * Charley Reynolds (1842–1876), yhdysvaltalainen tiedustelija * Dan Reynolds (s. 1987), yhdysvaltalainen rockmuusikko * Debbie Reynolds (1932–2016), yhdysvaltalainen näyttelijä, tanssija ja laulaja * Gene Reynolds (1923–2020), yhdysvaltalainen näyttelijä * Jody Reynolds (1932–2008), yhdysvaltalainen laulaja * John F. Reynolds (1820–1863), yhdysvaltalainen kenraali * Joshua Reynolds (1723–1792), englantilainen taidemaalari * Kim Reynolds (s. 1959), yhdysvaltalainen republikaanipoliitikko * Malvina Reynolds (1900–1978), yhdysvaltalainen folklaulaja ja -lauluntekijä ja poliittinen aktivisti * Nancy Clark Reynolds (1927–2022), yhdysvaltalainen toimittaja ja poliittinen vaikuttaja * Nick Reynolds (1933–2008), yhdysvaltalainen muusikko * Osborne Reynolds (1842–1912), pohjoisirlantilainen fyysikko ja insinööri, virtausdynamiikan tutkija * Peter Reynolds (1926–1975), brittiläinen näyttelijä * Peter Reynolds (s. 1957), brittiläinen poliitikko * Peter Reynolds (1958–2016), walesilainen säveltäjä * Peter Reynolds (s. 1948), australialainen uimari * Peter H. Reynolds (s. 1961), yhdysvaltalainen lastenkirjailija ja -kuvittaja * Peter J. Reynolds (1939–2001), brittiläinen arkeologi * R. J. Reynolds (1860–1918), yhdysvaltalainen liikemies, R. J. Reynolds Tobacco Companyn perustaja * Richard Reynolds (s. 1980), guyanalainen jalkapallomaalivahti * Roger Reynolds (s. 1934), yhdysvaltalainen nykymusiikin säveltäjä * Ryan Reynolds (s. 1976), kanadalainen näyttelijä * Shauna Reynolds, Sean Yseult (s. 1966), yhdysvaltalainen muusikko * Walter Reynolds (k. 1327), Canterburyn arkkipiispa 1313–1327 * William H. Reynolds (1910–1997), yhdysvaltalainen elokuvaleikkaaja
Manuel Fraga Iribarne

Manuel Fraga Iribarne (23. marraskuuta 1922 Villalba, Espanja – 15. tammikuuta 2012 Madrid, EspanjaMuere a los 89 años Manuel Fraga) oli espanjalainen kansanpuolueen poliitikko. Hän oli Galician aluejohtaja vuosina 1990–2005 sekä Espanjan sisäministeri ja varapääministeri kenraali Francisco Francon sotilasvallan aikana vuosina 1975–1976. Fraga oli Francon propagandaministeri 1962–1969 ja nykyisen valtapuolueen Kansanpuolueen perustaja ja oppi-isä. Hänen ansiokseen on katsottu sotilasvallan vähittäinen avautuminen. Tiedotus- ja matkailuministerinä hänet muistetaan muun muassa siitä, että hän kutsui lehtikuvaajia todistamaan, ettei Välimeressä ole radioaktiivista saastetta sen jälkeen, kun rannikolle oli pudonnut kaksi Yhdysvaltain ilmavoimien ydinpommikonetta. Hän oli matkailuministerinä kampanjoinut ahkerasti Espanjan matkailuelinkeinon elvyttäminenedistämiseksi.Johanna Kippo, Viimeinen Francon ajan ministeri, Kuolleet, Helsingin Sanomat 17.1.2011 sivu C 6 Artikkelin verkkoversio Vaikka Fraga oli diktatuuriajan toisinajattelijoita, hän ei jälkikäteen kommentoinut julkisesti Francon aikaa, mistä häntä arvosteltiin. Tämän arvioitiin estäneen hänen nousunsa maan pääministeriksi, joskin hän oli koti-itsehallintoalueensa Galician johtaja vuoteen 2005, jolloin rannikolla sattui vakava öljytuho, kun säiliöalus M/S Prestige haaksirikkoutui siellä eivätkä viranomaiset kyenneet suojelemaan kalastusvaltaisen maakunnan rannikkoa. ==Lähteet== == Aiheesta muualla == Luokka:Espanjan kansanpuolueen poliitikot Luokka:Espanjan puolueiden puheenjohtajat Luokka:Espanjan ministerit Luokka:Espanjalaiset europarlamentaarikot Luokka:Galicialaiset poliitikot Luokka:Vuonna 1922 syntyneet Luokka:Vuonna 2012 kuolleet
Kadotetut

Kadotetut on suomalainen punk- ja uuden aallon yhtye, joka perustettiin vuonna 1979 Helsingissä. Yhtyeen laulaja ja lauluntekijä Ahti Pelttari on ainoa jäsen, joka on ollut kaikissa kokoonpanoissa. Vaikka punk-leima seurasi Kadotettuja pitkään, 1980-luvun alussa yhtyeen tyyli kehittyi omaleimaiseksi mm. epätyypillisen soitinvalikoiman (viulu, saksofoni, öljytynnyrit) ja suoraviivaisuutta kaihtavan rytmiikan ansiosta. 1980-luvun puolivälissä Kadotetut eli musiikillista huippukauttaan. http://www.nrgm.fi/artikkelit/15-kadotetut-hiljaiset-kyyneleet-1985/ Hannu Linkola: Suomipopin valkeat helmet. Kadotetut on esiintynyt yksittäisten konserttien lisäksi mm. seuraavilla kiertueilla: "Rauhanjuna" (1982), "Hiljaiset kyyneleet" (1984), "Vapauden tuulet" (1985). Yhtye esiintyi myös Billy Braggin kanssa Tallinnassa ja Moskovassa vuonna 1987, mistä Rumba-lehti kirjoitti laajasti.Ari Korpi: Tere Perestroika! Rumba, joulukuu? 1987 Kadotetut-yhtye lopetti toimintansa 1980-luvun lopussa, ja Ahti Pelttari perusti Rakkauden Prikaati -yhtyeen (jonka akustinen kokoonpano esiintyi nimellä Kadotetut siskot) ja myöhemmin 1993-94 tienoilla Nuoriso-Kadotetut -nimisen kokoonpanon. 2000-luvun alussa Pelttari kasasi uudelleen yhtyeen alkuperäisen, punk-kauden kokoonpanon. Yhtye on edelleen kasassa ja keikkailee satunnaisesti. Myös Kadotettujen 80-luvun kokoonpano on esiintynyt muutaman kerran 2000-luvulla, kuten Askel Taaksepäin -kokoelmalevyn julkaisun yhteydessä Tavastia-klubilla syyskuussa 2001. ==Jäsenet== * Ahti Pelttari * Ari Fagerström * Juha Partanen * Timo Wilkki * Markku Olkkonen * Marcus Groth * Henrik Duncker * Sanna Salmenkallio * Kimmo Helistö * Vesa Peipinen * Arto Häkkänen * Tapio Kojo * Teja Kotilainen * Miikka Kaskinen * Tuomas Korhonen * Antti Reini ==Tuotanto== ===Albumit=== * Kadotetut (Beta, 1984) * Liian suuri suu (Pyramid Musiikki/Amulet, 1985) * Zapa! (Pyramid, 1987) * Aika on pysähtynyt (Ennenjulkaisemattomia kappaleita vuosilta 1979-82; Stupido Records, 2018) ===Kokoelma=== * Askel taaksepäin (Johanna Kustannus, 2001) ===Singlet=== * "Anna sydämesi" / "Me kutsutaan teidät mukaan" (Johanna, 1981) ===Muut levyt=== * Useita esiintyjiä: Moskovan Festivaali 85 / МОЛОДЕЖНЫЕ ПЕСНИ ДРУЖБЫ (Melodija, 1985)http://www.finnmusic.net/main.php?65545e5748077550595c0655625c1e * Useita esiintyjiä: Punk ja yäk! – Suomipunk 1977–1987 (4 CD, Stupido Records, 2009) ==Lähteet== * Kadotetut finnimusic.net:issä * Mika Saastamoinen: Parasta Lapsille Suomipunk 1977–1984. Johnny Kniga, 2007. ISBN 978-951-0-32379-3 ===Viitteet=== Luokka:Suomalaiset punkyhtyeet Luokka:Suomalaiset uuden aallon yhtyeet
Johan Jacob Kijk

Johan Jacob Kijk (23. syyskuuta 1706 Tukholma – 3. helmikuuta 1777 Teijo) oli kauppias, teollisuusmies, ruukinpatruuna ja Suomen ensimmäinen vuorineuvos.Tässä ovat Suomen sata merkittävintä yritysjohtajaa . Antti Mikkonen, Talouselämä 30.11.2012. Kijk syntyi Tukholmassa kultaseppä Johan Ulrik Kijkin ja Sofia Barbara Messmanin lapsena. Hän jäi jo nuorena orvoksi, mutta onnistui 12-vuotiaana pääsemään Kaarle XII:n kuolinpesäkonttorin kirjuriksi. Keväällä 1721 Kijk muutti Turkuun, jossa hän ryhtyi puotiapulaiseksi vaatekauppias Hans Scheelen liikkeeseen. Scheelen kuoltua leski jätti kauppaliikkeen Kijkin hoidettavaksi. 6. elokuuta 1730 Kijkille myönnettiin porvarisoikeudet. Samana vuonna hän ryhtyi laivanvarustajaksi ja jatkoi sitä aina 1760-luvun lopulle saakka. Vuonna 1731 Kijk ja Johan Reinhard Heldt perustivat Turkuun Suomen ensimmäisen tupakkatehtaan. Vuonna 1733 Kijk perusti sahan Kiikalan Rekijoelle ja vuonna 1758 toisen sahan Teijon ruukin yhteyteen. Tammikuussa 1738 Kijk ja kuusi muuta turkulaista kauppiasta vuokrasivat Perniöstä ruukkikompleksin, jonka omisti vapaaherra Claes Fleming. Kijk muutti Teijoon ja ryhtyi johtamaan ruukkien toimintaa. Vuonna 1739 hän vuokrasi Flemingiltä myös Teijon säterirusthollin ja sen aputilat. 1743 Kijk osti itselleen Teijon ja Kirjakkalan ruukit sekä niihin liittyvän maaomaisuuden. Hän osallistui myös Kiskon Orijärven kuparikaivostoimintaan. Vuonna 1755 Kijk oli osakkaana perustamassa Turun Nummelle Kupittaan tiilitehdasta. Vuorikollegion aloitteesta kuningas Aadolf Fredrik myönsi Kijkille vuorineuvoksen arvonimen vuonna 1763. Kijk oli ensimmäinen suomalainen vuorineuvos. Kijk oli naimisissa kolmasti. Ensimmäinen puoliso oli Hedvig Christina Schultz (s. 1711 Parainen), vihitty Paraisilla 19. marraskuuta 1734, joka kuoli jo 1735. Toinen puoliso Christina Bladh, vihitty Mustasaaressa 11. joulukuuta 1737, kuoli myös jo parin vuoden kuluttua 1739. Kolmas puoliso oli Katarina Elisabet Grubb, jonka kanssa Kijk avioitui 1740. Grubb johti Teijon ruukkia ja kartutti perimäänsä omaisuutta yli kymmenen vuoden ajan Kijkin kuoleman jälkeen. Koska molemmat pojat Johan Jakob ja Hans Henrik kuolivat ilman elossa olevia lapsia, omaisuus siirtyi nuorimmalle tyttärelle. Tytär Anna Charlotta Kijk (1750—1800) avioitui turkulaisen suurliikemiehen ja laivanvarustajan Jacob Bremerin pojan Josef Bremerin (1743–1814) kanssa, joka hankki Teijon omistukseensa 1794. Johan Jacob Kijk haudattiin Perniön kirkkoon. Hän oli kuitenkin ostanut itselleen hautapaikan Turun tuomiokirkosta, jonne hänen ruumiinsa siirrettiin kuukautta myöhemmin ja sijoitettiin hänen nimeään kantavaan Kijkin kuoriin. == Lähteet == * *Suomen Sukututkimusseura, Turun ruotsinkielinen seurakunta *Juhan suku-uutiset ===Viitteet=== Luokka:Suomalaiset liikemiehet Luokka:Vuorineuvokset Luokka:Vuonna 1706 syntyneet Luokka:Vuonna 1777 kuolleet
Haiku (käyttöjärjestelmä)

Haiku (aiemmin OpenBeOS) on beetavaiheessa oleva, BeOS-yhteensopiva, avoimen lähdekoodin käyttöjärjestelmä. Sen kehitys aloitettiin vuonna 2001 ja ensimmäinen alphaversio julkaistiin syyskuussa 2009 ja ensimmäinen beetaversio 28. syyskuuta 2018. Haiku tukee useita kieliä, mm. suomea. Käyttöjärjestelmässä on avoimen lähdekoodin toteutus BeOS:in Be File System -tiedostojärjestelmästä. Toteutus otettiin myös SkyOS:ään. Käyttöjärjestelmään on tuotu OpenBSD:stä IEEE 802.11 (WiFi) tuki. Käyttöjärjestelmään on lisätty tuki X11- ja Wayland-ikkunoinnille, jonka myötä GTK-kirjastoa käyttäviä sovelluksia voi käyttää Haikussa. Haiku ei ole Unixin kaltainen käyttöjärjestelmä, mutta siihen on lisätty tukea tietyille ominaisuuksille ja siinä on piirteitä, joita Unixin kaltaisissa käyttöjärjestelmissä esiintyy. Haiku sisältää POSIX-yhteensopivuuskerroksen. == Ohjelmat == Haikun mukana tulevat ainakin seuraavat ohjelmat: LaunchBox, StyledEdit, Terminal ja DeskCalc. LaunchBoxia lukuun ottamatta ohjelmat voi käynnistää Application- valikosta. Haikun mukana tulee muitakin ohjelmia kuten verkkoselain. Haiku käyttää bashia komentotulkkina. == Lähteet == == Aiheesta muualla == *Haikun kotisivu *Pohjoismaisten Haiku:n käyttäjien yhteisö Luokka:Käyttöjärjestelmät Luokka:Vapaat ohjelmistot
John Musker

John Musker (s. 8. marraskuuta 1953 Chicago, Illinois) on yhdysvaltalainen animaatio-ohjaaja. Musker muodostaa toisen puolen Amerikan nykyaikaisesta animaatiotiimistä Ron Clementsin kanssa. Hän tapasi Clementsin Topi ja Tessu -animaation tuotannon aikana vuonna 1981, jolloin hän työskenteli hahmoanimaattorina. Musker työskenteli myöhemmin uudestaan Clementsin kanssa kunnianhimoisessa animaatiossa Hiidenpata vuonna 1985. Vuonna 1986 Musker teki ohjaajadebyyttinsä Clementsin ja kahden muun kollegansa kanssa Basil Hiiri – Mestarietsivässä. Musker ja Clement kirjoittivat ja ohjasivat yhdessä Pienen merenneidon vuonna 1989 mukaillen H. C. Andersenin tarinaa. Elokuvasta tuli suuri menestys sen voitettua Oscar-palkinnon Alan Menkenin ja Howard Ashmanin lauluista. Vuonna 1992 Musker ja Clements kirjoittivat ohjasivat ja tuottivat Aladdinin, joka oli vielä suurempi menestys. Vuonna 1997 Musker ja Clements ohjasivat Herkuleksen, joka ei ollut aivan yhtä suuri menestys kuin aiemmat animaatioelokuvat. Heidän seuraava ohjauksensa oli tieteiselokuva Aarreplaneetta, joka oli kritiikillinen menestys mutta taloudellinen floppi. == Aiheesta muualla == * * Luokka:Yhdysvaltalaiset elokuvaohjaajat Luokka:Vuonna 1953 syntyneet Luokka:Elävät henkilöt
Ihmelapsi (elokuva)

Ihmelapsi on brittiläinen elokuva vuodelta 1985. Tarina liikkuu Oxfordissa ja New Yorkissa, nykyajassa ja 1930-luvun lama-ajassa. Sen päähenkilö on Alice Liddell Hargreaves, joka oli aikoinaan se pikkutyttö, jolle Lewis Carroll omisti Liisa ihmemaassa -kirjansa. Alice on elokuvassa 80-vuotias ja matkustaa New Yorkiin, mutta palaa samalla muistoissaan menneeseen aikaan. == Lähteet == Luokka:Vuoden 1985 brittiläiset elokuvat Luokka:Brittiläiset draamaelokuvat
Säijä

Säijä on hieman yli 500 asukkaan kylä Lempäälän luoteisosassa. == Sijainti == Säijä sijaitsee Pirkkalan ja Lempäälän rajalla Pyhäjärven rannalla, noin 14 kilometrin päässä Lempäälän kirkonkylästä ja 20 kilometriä Tampereelta. Yhteydet Nokian ja Tampereen suuntaan ovat hyvät. Toisaalta helppo kulkeminen kaupunkeihin on hiljalleen tappanut peruspalvelut kuten pankin, postin ja viimeisenä kyläkaupan. == Historiaa == Säijässä käytiin vapaussodassa merkittäviä taisteluja rintaman kulkiessa Pyhäjärven rantaa pitkin. Säijäläissyntyinen Tuomas Hoppu on kirjoittanut aiheesta useita artikkeleita. Säijä oli pitkään osa Vesilahtea. Vasta 1950-luvun lopulla virisi keskustelu Säijän liittymisestä Lempäälään, mikä toteutui vuoden 1964 alussa.Vesilahden seurakunta Suurimpana syynä oli kulkuyhteyksien aiheuttama julkisten palveluiden saatavuus, olihan pääosa Vesilahtea Pyhäjärven toisella puolella. Säijä on edelleen suurelta osin harvaan asuttua maatalousaluetta, mutta Tampereen läheisyyden vuoksi siellä on paikoitellen myös miltei esikaupungin luonteisia talokeskittymiä. == Liikenneyhteydet == Pari kilometriä Säijän rajalta sijaitsee kansainvälinen Tampere-Pirkkalan lentoasema. Julkiset lähiyhteydet ovat vaatimattomammat, koska 1980-luvun jälkeen ainoa julkinen liikenne on taksien lisäksi ollut viisi kertaa päivässä Lempäälään liikennöivä koulubussi, lisäksi käytössä on palvelubussi. == Palvelut == Säijään saatiin koulu yli sata vuotta sitten. Kylässä on nyt noin 50 oppilaan ala-aste, perhepäivähoitoa, kunnallinen ryhmäperhepäiväkoti, kaksi kauppapuutarhaa, tilamyyntiä, ratsastustalleja, taksi ja monitoimitalo erilaisten tilaisuuksien järjestämiseen. Kylällä toimivat myös vireä kyläyhdistys ja nuorisoseura, jotka järjestävät erilaisia tilaisuuksia kuten talkoita, myyjäisiä ja kerhoja. == Kyläkaava == Nurmen ja Säijän kylien maankäyttö- ja kehittämissuunnitelma on valmistunut ja se julkistettiin 26. maaliskuuta 2010. Kylälle laadittiin epävirallinen kyläkaava Satu Sarjalan diplomityössä. == Osayleiskaava == Lempäälän kunta on laatimassa kylään osayleiskaavaa. ==Lähteet== == Aiheesta muualla == *Säijän kotisivut ===Kirjallisuutta=== *Mäkelä, Ritva (toim.): Elämää Säijänmaassa. Säijän kyläyhdistys, 1997. ISBN 952-90-8762-4. *Ohralahti, Marjaana ym. (toim.): Kunnon mukuloita maalta : Säijän koulu 100 vuotta. Lempäälä : Säijän koulu, 2014, ISBN 978-952-99940-6-9. *
Kirje tuntemattomalta naiselta

Kirje tuntemattomalta naiselta on Max Ophülsin ohjaama yhdysvaltalainen romanttinen klassikkoelokuva vuodelta 1948. Se perustuu itävaltalaisen kirjailijan Stefan Zweigin kertomukseen Brief einer Unbekannten, ja se kertoo nuoresta naisesta, joka rakastuu pianistiin.All Movie Se on haikean romanttinen elokuva, jota on pidetty "naisten elokuvana". Omana aikanaan se ei ollut suuri menestys, mutta on saanut myöhemmin klassikon arvon.Filmsite Se on myös valittu säilytettäväksi Yhdysvaltojen Kongressin kirjaston elokuvarekisterissä. Hannu Leminen ohjasi 1943 samasta aiheesta elokuvan Valkoiset ruusut. ==Tarina== 1800–1900-lukujen vaihteessa loistava pianisti ja naistenmies kohtaa Wienissä häntä lapsesta asti palvoneen tytön, joka tulee raskaaksi. Seuraavan kerran tavatessaan mies ei muista koko naista. == Lähteet == == Kirjallisuutta == *Alanen, Antti: ”Neljä kirjettä tuntemattomalta naiselta”, analyysiä kertomuksen neljästä filmatisoinnista, Filmihullu 5–6/2008. *Moilanen, Harri: ”Ophüls, Aristoteles ja Hollywood”, essee elokuvasta. Filmihullu 3/1983. == Aiheesta muualla == * Luokka:Vuoden 1948 yhdysvaltalaiset elokuvat Luokka:Romanttiset elokuvat Luokka:Novelleihin perustuvat elokuvat Luokka:Max Ophülsin ohjaamat elokuvat
Luigi Taveri

Luigi Taveri (19. syyskuuta 1929 Horgen, Sveitsi – 1. maaliskuuta 2018) oli sveitsiläinen ratamoottoripyöräilijä. Hän voitti 125cc-luokan maailmanmestaruuden kolmesti vuosina 1962, 1964 ja 1966. Luigi Taveri aloitti kilpauransa 18-vuotiaana sivuvaunullisissa, mutta siirtyi pian tavallisiin moottoripyöriin. Ensimmäiseen MM-osakilpailuun Taveri osallistui vuonna 1954. Heti uran alkuvaiheessa hän nousi parhaiden kuljettajien joukkoon, mutta aivan terävin kärki jäi saavuttamatta. Taveri ilmoittikin lopettavansa uransa kauden 1960 jälkeen. Paluu radoille kesken kauden 1961 ja yhteistyö Hondan kanssa saivat Taverin uran uuteen nousuun ja lopulta kolmeen maailmanmestaruuteen. Luigi Taveri ajoi 12 vuotta kestäneellä urallaan 50cc-, 125cc-, 250cc-, 350cc- ja MotoGP-luokissa voittaen 30 MM-osakilpailua. Kaikki maailmanmestaruutensa hän ajoi Hondalla. Neljän kauden ajan hänen pyöränään oli MV Agusta. Niiden lisäksi Taveri kilpaili muun muassa Ducatilla, Nortonilla ja MZ:lla. Taveri osallistui myös sivuvaunullisten moottoripyörien MM-sarjaan matkustajana, kun Hans Haldemann oli kuljettajana. Luigi Taveri ajoi MM-pisteille kaikissa sen aikaisissa ratamoottoripyöräilyn luokissa mukaan lukien sivuvaunulliset. Taveri on osallistunut myös Sveitsin kansallisiin ylämäkiajoihin ja erilaisiin klassikkopyörien tapahtumiin. ==Saavutukset== ===50cc-luokka=== *MM-sarjan toinen 1965 ja 1966 *MM-sarjan kolmas 1962 *6 osakilpailuvoittoa, 4 kakkossijaa ja 7 kolmossijaa ===125cc-luokka=== *Maailmanmestari 1962, 1964 ja 1966 *MM-sarjan toinen 1955, 1957 ja 1963 *MM-sarjan kolmas 1956, 1958 ja 1961 *22 osakilpailuvoittoa, 22 kakkossijaa ja 12 kolmossijaa ===250cc-luokka=== *MM-sarjan toinen 1956 *MM-sarjan kolmas 1960 *2 osakilpailuvoittoa, 6 kakkossijaa ja 5 kolmossijaa ===350cc-luokka=== *MM-sarjan kolmas 1963 *1 kakkossija osakilpailuissa ja 2 kolmossijaa ==Lähteet== Luokka:Sveitsiläiset ratamoottoripyöräilijät Luokka:Ratamoottoripyöräilyn maailmanmestarit Luokka:Vuonna 1929 syntyneet Luokka:Vuonna 2018 kuolleet
Avalon (täsmennyssivu)

Avalon voi tarkoittaa seuraavia: * Avalon, myyttinen saari Britannian lähistöllä * Avalon, kaupunki Kaliforniassa, Yhdysvalloissa * Avalonin niemimaa, niemimaa Newfoundlandissa, Kanadassa * Avalon Beach, uimaranta ja lähiö Sydneyssä, Australiassa * Avalon, brittiläinen RAC-yhtye * Avalon, amerikkalainen jazzsävellys * Avalon, Roxy Musicin albumi * Toyota Avalon, automalli * Avalon, sukunimenä: ** Frankie Avalon (s. 1939), yhdysvaltalainen näyttelijä ja laulaja * Avalon, Barry Levinsonin ohjaama elokuva vuodelta 1990 * Avalon, Mamoru Oshiin ohjaama elokuva vuodelta 2001 * Avalon, Timo Tolkin yhtye
Niagara Falls

Niagara Falls voi tarkoittaa seuraavia asioita: * Niagaran putoukset (engl. Niagara Falls) * Niagara Falls, kaupunki Kanadassa * Niagara Falls, kaupunki New Yorkissa, Yhdysvalloissa * Niagara Falls, yhdysvaltalainen yhtye * Niagara Fallsin rauhankokous eli ABC-kokous, rauhankokous kesäkuussa 1914
Dan Turk

Daniel Anthony "Dan" Turk (25. kesäkuuta 1962 – 24. joulukuuta 2000) oli yhdysvaltalainen amerikkalaisen jalkapallon pelaaja. Hän oli pelipaikaltaan sentteri ja pelasi eri NFL-seuroissa vuosina 1985–1999. Hänen veljensä Matt Turk on myös amerikkalaisen jalkapallon pelaaja. Milwaukeesta kotoisin ollutEx-NFL player Turk dies Dan Turk kuoli kivessyöpään 38-vuotiaana.Fifteen-year veteran Dan Turk dies after bout with cancer Hänen NFL-seuransa olivat Pittsburgh Steelers, Tampa Bay Buccaneers, Los Angeles/Oakland Raiders ja Washington Redskins. == Lähteet == Turk, Dan Turk, Dan Turk, Dan
Dwight F. Davis

Dwight Filley Davis (5. heinäkuuta 1879 St. Louis, Missouri – 28. marraskuuta 1945 Washington DC) oli yhdysvaltalainen tennispelaaja ja republikaanisen puolueen poliitikko. Hän oli yksi Davis Cupin perustajista ja edusti siinä maataan vuosina 1900 ja 1902. Hän myös voitti vuosina 1899–1901 kolmesti peräkkäin Yhdysvaltain miesten nelinpelin mestaruuden yhdessä Holcombe Wardin kanssa. Davis kilpaili sekä kaksin- että nelinpelissä vuoden 1904 kesäolympialaisissa.Dwight F Davis, Encyclopedia Britannica. Viitattu 13.10.2017. Davis oli koulutukseltaan lakimies. Hän työskenteli Yhdysvaltain sotaministerinä vuosina 1925–1929 ja Filippiinien kenraalikuvernöörinä 1929–1932. Davis sai Distinguished Service Crossin. Hän pääsi St. Louis Walk of Fameen ja International Tennis Hall of Fameen. ==Lähteet== == Aiheesta muualla == Luokka:Yhdysvaltalaiset tennispelaajat Luokka:Yhdysvaltain sotaministerit Luokka:Yhdysvaltalaiset republikaanipoliitikot Luokka:Vuonna 1879 syntyneet Luokka:Vuonna 1945 kuolleet
Sotahullu

Sotahullu on brittiläinen elokuva vuodelta 1962. Howard Koch teki sen käsikirjoituksen löyhästi John Herseyn Pulitzerilla palkitun romaanin juonen pohjalta. Se on kolmiodraama, johon on sekaantunut B-17 Flying Fortress -pommikoneen lentäjiä. == Näyttelijät == Lähde: == Lähteet == Luokka:Vuoden 1962 brittiläiset elokuvat Luokka:Brittiläiset mustavalkoelokuvat Luokka:Brittiläiset romaaneihin perustuvat elokuvat Luokka:Columbia Picturesin elokuvat Luokka:Elokuvat ilmailusta
Arvoitusten juna

Arvoitusten juna () on Herbert Rossin ohjaama yhdysvaltalainen elokuva vuodelta 1976. Siinä Sherlock Holmes kohtaa Sigmund Freudin oleskellessaan Itävallassa. Elokuva perustuu Nicholas Meyerin vuonna 1974 ilmestyneeseen Sherlock Holmes -pastissiin Sherlock Holmes Wienissä. Meyerin itsensä laatima elokuvakäsikäsikirjoitus oli Oscar-ehdokkaana. == Pääroolit == ==Lähteet== == Aiheesta muualla == * * Jukka Parkkinen: ”Sherlock Holmes Reichenbachissa”. Kolumni. Parkkinen.org Luokka:Sherlock Holmes Luokka:Herbert Rossin ohjaamat elokuvat Luokka:Vuoden 1976 yhdysvaltalaiset elokuvat Luokka:Sigmund Freud kulttuurissa
Naďa Konvalinková

Naďa Konvalinková (s. 18. huhtikuuta 1951, Praha) on tšekkiläinen elokuva-, ääni- ja teatterinäyttelijä. Hänet on nähty muun muassa elokuvassa Adele ei ole vielä syönyt (1977). == Aiheesta muualla == * Luokka:Tšekkiläiset näyttelijät Luokka:Vuonna 1951 syntyneet Luokka:Elävät henkilöt
Heikki Nykänen (toimittaja)

Heikki Nykänen (s. 1950) on suomalainen lehtimies. Nykänen toimi Uutispäivä Demaria kustantavan Kustannus Oy Demarin toimitusjohtajana vuodesta 2001 vuoteen 2009. Hän on lisäksi ollut sosialidemokraattisen lehtiryhmän palveluksessa aikaisemminkin, yhteensä 20 vuotta. Hän on myös Urheiluopistosäätiön valtuuskunnan jäsen. Nykänen ilmoitti eroavansa Kustannus Oy Demarin toimitusjohtajan paikalta 16. syyskuuta 2009 ja kertoi, että hänen uusi tehtävänsä liittyy lehdistön ja työväenliikkeen taloudelliseen toimintaan.http://www.demari.fi/index.php?option=com_content&task;=view&id;=7134&Itemid;=317 == Luottamustehtäviä == *Urheiluopistosäätiön valtuuskunnan jäsen ==Lähteet== Luokka:Suomalaiset toimittajat Luokka:Suomen Sosialidemokraattinen Puolue Luokka:Vuonna 1950 syntyneet Luokka:Elävät henkilöt
Vaalipäällikkö

Vaalipäällikkö on luottamushenkilö, joka johtaa ja koordinoi vaaleissa ehdokkaana olevan henkilön tai puolueen vaalikampanjaa. Vaalipäällikkö voi johtaa esimerkiksi vaalimainontaa, vaalimainosten jakamista tai varojen hankkimista ehdokkaan vaalikampanjalle. Useissa maissa on tapana, että valituksi tullessaan ehdokas palkitsee vaalipäällikön nimittämällä tämän hallintoonsa. Luokka:Vaalit
Eurofacts

Eurofacts on vuonna 1989 perustettu vaikuttamisen ja viestinnän asiantuntijayritys. Eurofacts on osa maailmanlaajuista FleishmanHillard- yritysketjua. == Lähteet == Luokka:Suomalaiset konsultointiyhtiöt Luokka:Suomalaiset viestintäyhtiöt Luokka:Helsinkiläiset yritykset
PAN Parks

PAN Parks (Protected Area Network) on WWF:n vuonna 1997 perustama hanke, jossa pyritään parantamaan Euroopan kansallispuistojen hallintaa luonnonsuojelun ja kestävän matkailun näkökulmasta. PAN Parks on maailman ensimmäinen kolmannen osapuolen sertifikatio järjestelmä, World Commission on Protected Areas (WCPA) alaisena. Hankkeen perusti WWF vuonna 1997 yhteistyössä saksalaisen yrityksen kanssa. Ensimmäiset vuodet käytettiin strategian kehittämiseen ja vahvan institutionaalisen aseman vahvistamiseen, jolla Pan Parks sai laajaa kansainvälistä arvotusta sekä tukea. Vuonna 2002 valittiin ensimmäiset puistot mukaan verkostoon Suomesta, Puolasta ja Ruotsista. Vuoteen 2011 mennessä on tarkoitus että 18 puistolla on PAN Parks sertifikaatti. Oulangan kansallispuisto sai merkin vuonna 2002 ja Saaristomeren kansallispuisto 2007 ensimmäisenä mereisenä kansallispuistona. == Puistot == * Saaristomeren kansallispuisto, Suomi * Bieszczadyn kansallispuisto, Puola * Bordžomi- Kharagaulin kansallispuisto, Georgia * Keski-Balkanin kansallispuisto, Bulgaria * Fulufjälletin kansallispuisto, Ruotsi * Majellan kansallispuisto, Italia * Oulangan kansallispuisto, Suomi * Paanajärven kansallispuisto, Venäjä * Peneda-Gerêsin kansallispuisto, Portugali * Retezatin kansallispuisto, Romania * Rilan kansallispuisto, Bulgaria == Lähteet == == Aiheesta muualla == * PAN Parksin kotisivut * Luokka:Kansallispuistot Luokka:WWF